สวัสดีค่ะ ก็กลับมาพบกันอีกแล้วนะคะ สำหรับภาพต่อไปนี้เนี่ย ก็จะพูดคุยกันเรื่องของอุบัติเหตุนะคะ โดยภาพนี้มีทั้งหมดสิบหกภาพย่อยๆ ด้วยกันนะคะ

เราเริ่มกันที่ภาพที่หนึ่งค่ะ ภาพนี้เราเห็นอะไรบ้างคะ ภาพนี้เราเห็นผู้ชายคนหนึ่งนะคะ ที่กำลังขี่รถมอเตอร์ไซค์สีส้มนะคะ คันหนึ่งนะคะ ขี่บนท้องถนนใช่ไหมคะ โดยที่ก็มีความเร็วอยู่ประมาณหนึ่งเลยนะคะ สังเกตก็คือภาพไม่ได้อยู่นิ่งๆ นะคะ เป็นภาพที่เคลื่อนไหวนะคะ ก็รถมอเตอร์ไซค์ก็กำลังขี่มอเตอร์ไซค์ไปข้างหน้านะคะ ดูสภาพแล้วก็อารมณ์ดีเลยทีเดียวนะคะ ยิ้มแย้มแจ่มใสนะคะ ผู้ชายคนนี้ก็แต่งตัวโอเคนะ ก็ใส่หมวกกันน็อกอย่างดีนะคะ แล้วก็รัดสายที่หมวกกันน็อกนะคะ รัดสายที่หัวอย่างดีนะ แล้วก็ใส่เสื้อสีชมพูนะ ใส่กางเกงขายาวนะคะ แล้วก็กำลังนั่งมอเตอร์ไซค์อยู่ใช่ไหมคะ นั่งอยู่บนเบาะมอเตอร์ไซค์นะ แล้วก็กำลังขี่มอเตอร์ไซค์นะคะ โดยมือของเขาก็คือจับอยู่ที่คันเร่งใช่ไหมคะ เขาก็กำลังขี่มอเตอร์ไซค์ไปข้างหน้านะคะ ก็อารมณ์ดีนะคะ เหมือนกับว่ากำลังจะไปเจอใคร นัดใครไว้ อะไรยังงี้หรือเปล่านะคะ ไปให้ทันเวลา

ภาพที่สองค่ะ ภาพที่สองนะคะ อันนี้ก็เป็นจุดเริ่มต้นของอุบัติเหตุใช่ไหมคะ ก็เขาขี่ไปนะคะ ผู้ชายคนนี้นะ ที่เรากำลังพูดถึงนะคะ ผู้ชายที่ใส่หมวกกันน็อกอย่างดีนะ หมวกกันน็อกสีขาวนะ ใส่เสื้อสีชมพู ใส่กางเกงขายาวสีขาวนะ ที่ขี่มอเตอร์ไซค์สีส้มใช่ไหมคะ เขาก็ขี่มาด้วยความเร็วประมาณหนึ่งนะ แล้วเขาก็มาเจอกับ เหมือนกับว่าเป็นแอ่งน้ำนะคะ เจอน้ำขังอยู่บนถนนใช่ไหมคะ ก็ขี่มอเตอร์ไซค์มานะ ด้วยความเร็วใช่ไหมคะ เจอน้ำที่ขังอยู่บนถนนนะคะ ก็อาจจะลื่นนะคะ เกิดการเสียหลักใช่ไหมคะ สังเกตเห็นไหมคะ ล้อก็เบี้ยวมาข้างหนึ่งเลยนะ จากที่ขี่มาตรงๆ อยู่บนถนนดีๆ ใช่ไหมคะ ล้อก็เบี้ยวนะคะ สังเกตก็คือ เขาก็พยายามบังคับที่ตรงที่แฮนด์นะคะ ตรงที่ใส่คันเร่งอะนะคะ ตรงที่บริเวณที่หมุนคันเร่ง เขาก็พยายามที่จะบังคับรถมอเตอร์ไซค์ของเขา แต่ดูเหมือนจะบังคับไม่ได้ใช่ไหมคะ เพราะว่าล้อเสียหลักไปนะ เนื่องจากว่าขี่ไปโดนบนแอ่งน้ำนะคะ หรือบนน้ำขังนะ ทำให้เกิดอาการเป็นไง ลื่นนะคะ บนถนนทำให้ลื่นนะ ทำให้เสียหลักนะคะ ทรงตัวไม่อยู่ใช่ไหมคะ ก็กำลังจะเกิดอุบัติเหตุ

ภาพที่สามนะคะ ภาพที่สามก็เป็นยังคะ หลังจากที่เขาควบคุมรถมอเตอร์ไซค์ของเขาไม่ได้ใช่ไหมคะ เขาเกิดอาการลื่นเสียหลักใช่ไหมคะ ก็ในภาพเราก็จะเห็นว่า เขาก็หลุดออกมาจากมอเตอร์ไซค์ใช่ไหม แล้วมอเตอร์ไซค์ก็เหมือนกับว่าล้มใช่ไหมคะ มอเตอร์ไซค์ตอนนี้ก็คือไม่ได้ตั้งอยู่บนถนนดีๆ แล้วนะคะ มอเตอร์ไซค์ก็ล้มลงข้างทางนะคะ เหมือนจะเป็นบนถนนอะไม่ใช่ข้างทาง ก็คือ ล้มอยู่กลางถนนนะคะ แล้วก็ผู้ชายคนนี้ก็เป็นยังไงคะ ลอยออกมาใช่ไหมคะ ก็นอนกองอยู่ที่พื้นนะคะ ก็สภาพก็คือแบบนอนกางมือกางขาเลยใช่ไหมคะ ก็คือนอนแบบหมดสภาพเลยก็คือเกิดอุบัติเหตุใช่ไหมคะ เพราะว่าขับมาด้วยความเร็ว แล้วก็เจอกับแอ่งน้ำขังนะ แล้วก็ทำให้ยังไงคะ บังคับรถไม่ได้นะคะ ทำให้ลื่นนะคะ แล้วก็ขับมาด้วยความเร็วใช่ไหมคะ ก็เลยทำให้เกิดอันตรายนะคะ เขาก็หล่นมาจากมอเตอร์ไซค์นะ แล้วมอเตอร์ไซค์เขาก็ล้มด้วยนะคะ อยู่ที่กลางถนน สังเกตนะคะ ก็บริเวณล้อใช่ไหมคะ ก็จะมีควันนะ เหมือนกับว่าเบรกมาอย่างแรงใช่ไหมคะ เกิดควันที่บริเวณล้อ แล้วรถมอเตอร์ไซค์ก็คว่ำใช่ไหมคะ เหมือนกับว่ากองอยู่ที่กลางถนน

ภาพที่สี่ค่ะ ภาพที่สี่นะคะ เป็นยังคะ ก็เขาก็ตกลงมาใช่ไหมคะ จากรถมอเตอร์ไซค์นะ แล้วเขาก็นอนนะคะ แผ่เลยนะคะ อยู่ที่กลางถนนนะคะ โดยที่รอบๆ นั้นเนี่ย ก็เป็นแบบว่า มีคนทั่วไปนะคะ ที่เห็นเหตุการณ์ใช่ไหม เป็นคนที่อยู่แถวๆ นั้นนะ เขาก็เห็นเหตุการณ์ ก็ตกใจกันใหญ่เลยใช่ไหมคะ ในภาพนี้มีอยู่สี่คนนะคะ ที่เห็นเหตุการณ์ ก็คือ มีผู้หญิงคนหนึ่งนะ ที่อยู่ใกล้ที่สุดนะ ผู้หญิงคนนี้ก็แบบตกใจนะ ผู้หญิงคนที่ใส่กระโปรงนะคะ แล้วก็มีด้านหลังนะ ก็จะมีรู้สึกว่าจะมีผู้ชายสองคน แล้วก็มีผู้หญิงอีกคนหนึ่งนะคะ ที่อยู่ด้านหลังนะคะ ที่มุมด้านขวานะ ก็เห็นเหตุการณ์นะคะ ทั้งสี่คนเนี่ย ก็ตกใจกัน ทั้งสี่คนนะ แบบว่า อุ๊ย เกิดอะไรขึ้น ก็เหมือนกับว่า รีบวิ่งมาดูนะคะ ก็สังเกตนะคะ การก้าวขาของเขาก็จะก้าวยาวนิดหนึ่งนะ เหมือนกับว่ารีบวิ่งมาดูว่าเกิดอะไรขึ้นนะคะ โดยในภาพนะ ก็เห็นสภาพของผู้ชายคนที่เราพูดถึงนะคะ ที่เกิดอุบัติเหตุไปนะ เขาก็นอนนะคะ เจ็บเลยใช่ไหม นอนเจ็บ นอนบาดเจ็บนะคะ อยู่ที่กลางถนนนะคะ ก็มีสัญลักษณ์สีแดงๆ เป็นแบบว่าแย่แล้วนะคะ มีลูกศรหยิกๆ สีแดงๆ อยู่สามสี่เส้นนะ ก็คือสัญลักษณ์แบบว่าไม่ไหวแล้ว ลุกไม่ขึ้นแล้วนะคะ ทุกคนก็ตกใจ

ภาพที่ห้าค่ะ ภาพนี้นะคะ ก็ในภาพนะคะ ก็เป็นผู้หญิงนะคะ คนที่เห็นเหตุการณ์ใช่ไหม ที่เห็นเหตุการณ์ ก็คือว่า ผู้ชายคนนั้นนะ ที่ประสบอุบัติเหตุนะคะ ก็ดูแล้วเขาต้องการความช่วยเหลือใช่ไหม ก็คงจะสภาพคือแย่แล้วนะคะ เขาก็เลย ผู้หญิงคนนี้ก็เลยช่วยโทรนะคะ โทรไปหา เหมือนกับว่าโรงพยาบาลนะคะ ก็โทรเรียกรถพยาบาลนะคะ หรือว่าโทรไปเบอร์ฉุกเฉินไรยังงี้ก็ได้นะคะ เพื่อให้ติดต่อนะคะ เรียกรถพยาบาลมารับนะคะ คนที่ประสบอุบัติเหตุนะคะ เขาก็ ผู้หญิงคนนี้นะคะ ดูลักษณะของผู้หญิงคนนี้ก่อน ผู้หญิงคนนี้คือผู้หญิงที่ไว้ผมสั้นนะคะ แล้วเขาก็ใส่แว่นตาด้วย ผมสั้นสีดำ ใส่แว่นตานะคะ แล้วก็ใส่เสื้อนะคะ เสื้อสีขาวนะ แขนสั้นนะคะ เขาก็หยิบนะคะ หยิบถือนะ โทรศัพท์นะคะ เป็นโทรศัพท์แบบสมาร์ทโฟน เป็นโทรศัพท์แบบระบบสัมผัสนะคะ หน้าจอนะ สวยงาม จอใหญ่นะคะ เป็นสมัยวัยรุ่น เขาก็หยิบโทรศัพท์ขึ้นมานะคะ แล้วก็โทรหาที่เบอร์ฉุกเฉินนะคะ เพื่อที่จะให้เรียกรถพยาบาลนะคะ มารับตัวของคนที่ประสบอุบัติเหตุนะคะ ก็สังเกตว่า ก็จะพูดด้วยอาการตกใจนะคะ หรือจะเสียงดัง คือ หน้าตาค่อนข้างแบบเครียดนิดหนึ่ง ซีเรียสนิดหนึ่ง ก็แบบว่าตกใจ ก็แบบคุยโทรศัพท์ แบบว่าเกิดอะไรขึ้นนะ ก็เล่าอธิบายเหตุการณ์ไปนะคะ ทางสายโทรศัพท์นะ โดยในนั้นก็จุดประสงค์คือจะเรียกรถพยาบาลมารับนั้นเองนะคะ ก็ในภาพเราก็จะเห็นนะ ในภาพวงกลมคำพูดนะคะ ก็จะเป็นเครื่องหมายบวกนะเครื่องหมายบวกนะ แล้วก็เป็นสีแดงนะ ก็เป็นสัญลักษณ์ของอะไรคะ การช่วยเหลือยังงี้ใช่ไหมคะ ก็เขาก็โทรเรียกรถพยาบาลมานะคะ แต่มันไม่จำเป็นทุกครั้งใช่ไหมคะ ที่ว่าจะต้องเรียกรถพยาบาลใช่ไหม เราก็ต้องดูสถานการณ์ของอุบัติเหตุก่อนนะคะ ว่า พอช่วยเหลือได้ไหม หรือว่าคนที่ประสบอุบัติเหตุนั้นเนี่ย เขาเรียกว่าอะไร สามารถลุกขึ้นเองได้ไหม สามารถไปโรงพยาบาลด้วยตัวเองได้ไหม หรือว่าต้องการความช่วยเหลือ เพราะว่าทุกครั้งที่เกิดอุบัติเหตุก็คือไม่จำเป็นว่า จะต้องเป็นอุบัติเหตุที่มันใหญ่เสมอไปใช่ไหมคะ ก็ความร้ายแรงของอุบัติเหตุก็มีตั้งแต่แบบร้ายแรงน้อยไปจนถึงร้ายแรงเยอะนะคะ จากน้อยไปมาก เช่น จากน้อยอาจจะเจ็บป่วยเล็กน้อยนะคะ เจ็บมีเกิดบาดแผลเล็กน้อยนะ หรือว่าจนไปถึงร้ายแรงมากนะคะ ก็คือเป็นอันตรายถึงขั้นเสียชีวิตใช่ไหมคะ เสียชีวิต เช่น รถชนกันยังเงี้ย แล้วก็เกิดอุบัติเหตุ คือ เขาเรียกว่าเสียชีวิตในที่เกิดเหตุเลยนะคะ ในอุบัติเหตุนั้นเลยก็คือแบบว่า เสียชีวิตก็คือไง ไม่มีลมหายใจใช่ไหมคะ คือสิ้นลมนะ หรือว่าตายนั้นเองนะ ตายเสียชีวิตอะไรยังเงี้ยนะคะ ก็คือยังไง ก็คือช่วยเหลือไม่ได้แล้วใช่ไหมคะ ก็จะต้องเรียกรถป่อเต็กตึ้งอะไรมาแทนนะ คือมารับศพ มารับร่างกายที่เสียชีวิตไปแทนนะคะ ก็ ค่ะ ลักษณะอันตรายมันก็มี เขาเรียกว่า มีหลายระดับนะคะ ก็อย่างที่บอกนะ ตั้งแต่ระดับต้นๆ ระดับเล็กๆ น้อยจนไปถึงระดับแบบที่ร้ายแรงนะคะ ถึงขั้นเสียชีวิต แต่อย่างในภาพนี้นะคะ ก็ ก็ดูแล้วเขาก็ค่อนข้างจะอันตรายร้ายแรงอยู่นะ กระดูกเขาอาจจะหักก็ได้ใช่ไหมคะ ก็คือแบบมองแล้วไม่มีเลือดนะ แต่จริงๆ กระดูกอาจจะหักอะไรอย่างนี้ก็ได้ ถ้าเกิดว่าเข้าไปช่วยเหลือเราอาจจะผิดพลาดนะคะ ก็ดีที่สุดก็คือผู้หญิงคนนี้ก็โทรเรียกรถพยาบาลใช่ไหมคะ ให้มาดูแลนะคะ ก็ส่งต่อให้รถพยาบาลนะคะ เพราะว่าก็มีความรู้ความชำนาญมากกว่าใช่ไหมคะ

ภาพที่หกค่ะ หลังจากนั้นสักพักหนึ่งใช่ไหมคะ รถพยาบาลก็มาใช่ไหมคะ มาที่เกิดเหตุเนอะ ในภาพเราก็เห็นเป็นรถยนต์หนึ่งคันนะคะ เป็นรถที่แบบคล้ายๆ กับรถตู้ กึ่งรถตู้นะ ค่อนข้างใหญ่ ไม่เหมือนกับรถเก๋งทั่วไปนะคะ เป็นรถที่ค่อนข้างยาวนะ รถคันนี้ก็มีสัญลักษณ์เครื่องหมายบวกด้วยใช่ไหมคะ เป็นเครื่องหมายของแบบการช่วยชีวิต การดูแลรักษานะคะ เป็นสัญลักษณ์ของแบบ เหมือนกับฉุกเฉินไรยังเงี้ยนะคะ เป็นเครื่องหมายบวกนะ แล้วก็มีสีแดงนะคะ อยู่ที่ข้างรถนะคะ แล้วก็ด้านบนนะ ด้านบนของรถนะคะ ก็เขาเรียกมีสัญญาณไฟนะ บางทีเราก็เรียกไฟหวอ ไฟอะไรยังงี้นะคะ ก็เป็นสัญญาณไฟนะ ก็เป็นไฟกระพริบนะ เวลารถวิ่งไปใช่ไหมคะ เพื่อเป็นการขอทางนะ เพราะว่าในกรุงเทพหรือในประเทศไทยนะคะ ในบางที่เนี่ย มันแบบรถติดมากนะ ก็คือถ้ามีรถพยาบาลมาเนี่ย รถพยาบาลนะคะ ก็ต้องขอทางถนนใช่ไหม โดยการให้สัญญาณไฟนะ แล้วก็ให้สัญญาณเสียงด้วยใช่ไหมคะ เพื่อให้บอกว่า รถทุกคันที่อยู่บนถนนนะ ช่วยหลีกทางให้หน่อยนะ เพราะว่าตอนนี้รถพยาบาลกำลังจะผ่านมาแล้วนะ จะไป จะรีบไปถึงที่เกิดเหตุให้เร็วที่สุด จะต้องรีบไปรับผู้ป่วย คนไข้ คนที่ประสบอุบัติเหตุนะคะ ก็ลักษณะรถพยาบาลก็จะเป็นแบบนี้นะคะ

ภาพที่เจ็ดค่ะ ภาพที่เจ็ดนะคะ ก็ตัดภาพมาที่นะคะ พนักงานนะคะ ที่มาด้วยใช่ไหมคะ ก็เป็นพนักงานที่มากับรถพยาบาลนะคะ อันนี้ก็อาจจะเป็นแบบบุรุษพยาบาลไรยังงี้ก็ได้นะคะ คนที่มีความรู้ในการช่วยเหลือเบื้องต้นนะคะ หรือว่าคนที่แบบเป็นอาสาสมัคร เป็นไรยังงี้ก็ได้นะ ที่มีความรู้เกี่ยวกับเรื่องการช่วยเหลือเบื้องต้นนะ ก็ เขาก็มานะคะ โดยสภาพที่เห็นอยู่ก็คือเป็นยังไงคะ คนประสบอุบัติเหตุก็ยังนอนอยู่ท่าเดิมใช่ไหม คือไม่ไหวแล้วนะ รอคนมาช่วยเหลือนะ ในภาพก็จะมีพนักงานอยู่สองคนนะคะ ที่นั่งนะคะ อยู่ด้านหัวกับด้านท้ายนะ ด้านขา ด้านหัวกับด้านเท้าอะนะคะ ก็คือเขาจะประคองนะคะ ผู้ชายคนนี้ใช่ไหม ประคองผู้ชายที่ใส่เสื้อสีชมพูเนี่ย เพราะว่าเขาประสบอุบัติเหตุนะคะ โดยด้านหน้าที่เราเห็นหรือด้านข้างเนี่ย ที่วางอยู่ข้างลำตัวของผู้ชายเสื้อสีชมพูเนี่ย มันก็คือเป็นเหมือนกับว่า เขาเรียกเปลผ้าใบนะคะ เป็นเปลนะ ลักษณะเป็นเปล ก็คือว่า มันสามารถพับได้นะ มันสามารถม้วนๆๆ เก็บได้นะคะ แล้วก็คือว่าทำมาจาก เหมือนกับมี มี เขาเรียกว่าอะไร เป็นเสา เป็นเหล็ก หรือเป็นอะไรนะคะ อยู่ด้านข้างนะ สองข้างนะ มีอยู่สองอันนะคะ แล้วก็ตรงกลางก็จะเป็น เหมือนกับผ้าใบนะคะ ซึ่งเวลาเก็บมันสามารถเก็บเป็นอันเล็กๆ ได้นะคะ แต่เวลาจะใช้นะ ก็กางออกมาใช่ไหมคะ กางออกมาได้นะ ก็เอาไว้รับผู้ป่วยนะคะ เขาก็ โดยมีผู้ชายสองคนนะ เห็นไหมคะ ผู้ชายสองคนที่เป็นพนักงานที่มากับรถนะคะ ที่เขาแต่งตัวก็คือว่า ที่แขนของเขาก็จะมีคาด คาดลายที่เป็นบวกนะคะ สัญลักษณ์บวก ที่แขนด้วยนะ ที่เป็นสีแดง ก็เป็นสัญลักษณ์ของอะไรอะ ฉุกเฉินอะไรยังเงี้ยนะคะ ก็เขาก็ช่วยยกนะคะ ช่วยยกร่างของผู้ชายเสื้อสีชมพูนะ ที่ประสบอุบัติเหตุนะคะ ก็จะยกขึ้นมาวางกับตัว เขาเรียกว่าอะไร เปลผ้าใบใช่ไหมคะ แล้วก็เพื่อจะทำการช่วยเหลือ แล้วก็เคลื่อนย้ายขึ้นไปบนรถนะคะ เพราะว่าถ้ายกไปยังงี้ก็อาจจะมีการ เขาเรียกว่าอะไร ผิดพลาดนะ กระดูกอะไรอาจจะเคลื่อนที่อะไรยังงี้นะคะ อาจจะกลายเป็นว่าประสบอุบัติเหตุมากกว่าเดิมนะคะ ดังนั้นก็ต้องให้คงสภาพเดิมมากที่สุดนะ เขาก็พยายามที่จะเคลื่อนตัวนะคะ ไปที่ตัวเปลผ้าใบ

ภาพที่แปดค่ะ ภาพที่แปดนะคะ หลังจากที่เขายกนะคะ ยกช่วยกันยกนะคะ ผู้ชายคนนี้ขึ้นเปลผ้าใบแล้วใช่ไหมคะ แล้วก็รัดสายให้เรียบร้อยเนอะ ผู้ชายคนนี้เขาจะได้ไม่ตกไม่กลิ้ง เขาจะได้อยู่ท่าเดิมตลอดนะคะ เพราะว่ารัดสายก็คือเพิ่มความปลอดภัยขึ้นนะคะ แล้วก็ผู้ชายสองคนนะคะ ที่เป็นพนักงานนี่เขาก็ช่วยกันนะคะ ยกนะคะ ยกหัวยกท้ายนะ ของเปลผ้าใบนะ ก็เอาขึ้นไปบนรถพยาบาลนะคะ ลักษณะก็คือ เป็นสภาพนอนไปเลยนะคะ ก็คือนอนยาวไปนะคะ โดยที่ทางหัวเขาเนี่ย หันไปด้านท้ายรถนะคะ ในภาพเราก็จะเห็นเหมือนเดิมนะ เป็นรถพยาบาลใช่ไหมคะ ที่มีสัญลักษณ์เครื่องหมายบวกสีแดงนะ แล้วก็มีสัญญาณไฟนะ เป็นแบบฉุกเฉินนะคะ เป็นไฟนะคะ กระพริบหรือว่ามี อาจจะมีสัญญาณเสียงด้วย แต่ตอนนี้รถอยู่กับที่ อาจจะไม่มีเสียงใช่ไหมคะ ถ้าเวลารถเคลื่อนที่ไปแล้วเนี่ย ก็จะมีเสียง เพราะว่าจะต้องรีบกลับไปที่โรงพยาบาลให้เร็วที่สุด ก็ต้องเปิดเสียงเปิดไฟขอทางนะคะ

ภาพที่เก้าค่ะ หลังจากที่ไปถึงโรงพยาบาลแล้วใช่ไหมคะ สังเกตนะคะ ก็รถฉุกเฉินนะคะ รถของโรงพยาบาลเนี่ย ก็มาถึงที่หน้าโรงพยาบาลแล้วใช่ไหมคะ ก็ในภาพเราก็จะเห็นนะคะ เป็นเครื่องหมายบวกอีกแล้วนะ เยอะแยะเลยนะ ก็เป็นสัญลักษณ์ของโรงพยาบาลการช่วยเหลือฉุกเฉินไรยังงี้นะคะ ก็ใช้ได้ด้วยกันนะคะ ในภาพก็จะรถขึ้นมาจอดที่บริเวณด้านหน้าทางเข้าโรงพยาบาลเลยนะ ก็จริงๆ แล้วโรงพยาบาลเนี่ย มันก็จะมี แบบ มีสองส่วนหลักๆ นะ เป็นส่วนแรก ก็เป็นของลูกค้าปกติใช่ไหมคะ ที่มาแบบทั่วไปนะ อีกส่วนหนึ่งก็จะเป็น แบบ ส่วนที่รับลูกค้าฉุกเฉินนะคะ เพราะว่าลูกค้าฉุกเฉินเนี่ย ต้องเข้าถึงหมอนะคะ ไปได้รับการรักษาให้เร็วที่สุดนะคะ ก็จะมีอยู่สองส่วนนะคะ ก็รถคันนี้ก็มาจอดนะคะ อยู่ด้านหน้านะคะ เพื่อที่จะไปลงนะ เข้าไปแบบช่องฉุกเฉินเลยนะคะ เพื่อให้คนไข้คนนี้เนี่ย เข้าไปได้รับการรักษาอย่างเร็วเร่งด่วนมากที่สุด

ภาพที่สิบนะคะ ก็เขาก็เข้ามาที่แผนกฉุกเฉินแล้วใช่ไหมคะ ตอนนี้ก็มาถึงมือพยาบาลแล้วนะ ก็ตอนนี้ยังไงคะ ผู้ชายที่เสื้อสีชมพูนั้นก็มานอนอยู่ที่เปลนอนปกติ ไม่ใช่เปล เป็นรถเข็นคนไข้นะคะ เป็นรถเข็น แต่เข็นแบบนอนนะคะ ของคนไข้นะ แล้วก็มีพยาบาลนะ ที่คอยเข็นนะคะ เข็นจากทางด้านล่างใช่ไหม คือบริเวณด้านเท้านะคะ ด้านล่างของผู้ป่วยนะคะ จะได้เห็นหน้าผู้ป่วยนะ เขาก็เข็นบริเวณปลายเตียงนะคะ ปลายเตียงคนไข้นะ ก็เข็นไป ในภาพเราก็เห็นนางพยาบาลด้วยใช่ไหมคะ พยาบาลก็ใส่ชุดฟอร์มนะคะ ชุดของพนักงานพยาบาลใช่ไหม ก็เป็นแบบชุดกระโปรงนะคะ กระโปรงก็สั้นประมาณหัวเข่านะ แล้วก็มีหมวกด้วยนะคะ หมวกพยาบาลนะ ใส่อยู่ที่บริเวณศีรษะนะคะ แล้วก็เขาก็ไว้ผมสั้นนะ ประมาณคอนะคะ ผมยาวตรงอะไม่ยาวตรงผมสั้นตรงประมาณคอนะคะ แล้วก็เขาก็เข็นคนไข้ไปข้างหน้านะคะ เข็นคนไข้โดยเข็นด้วยเตียงคนไข้ เข็นไปด้านหน้านะ เพื่อที่จะไปเข้าห้องคุณหมอนะคะ

ภาพที่สิบเอ็ดค่ะ หลังจากที่พาคนไข้นะคะ หรือคนที่ประสบอุบัติเหตุเนี่ย เข้าไปในห้องแล้วนะคะ ห้องที่จะรักษานะ ก็ขั้นตอนแรกเลย พยาบาลก็คือทำการฉีดน้ำเกลือให้ก่อนนะคะ ก็ในที่นี้ก็คือไม่ได้ฉีดอย่างเดียวนะ คือว่าต้อง เขาเรียกว่าอะไร ปล่อยน้ำเกลือใช่ไหมคะ ให้เหมือนกับว่าเป็นหยดๆๆๆ ลงมานะคะ ให้มันหยดมาตามสายตามท่อนะคะ เพื่อให้เข้ามาในร่างกายนะคะ เพื่อให้ร่างกายเนี่ย ไม่อ่อนเพลียนะคะ เพราะว่า หลังจากประสบอุบัติเหตุอะไรมานะ อาจจะมีการเสียน้ำ เสียเหงื่อ เสียอะไรนะ รู้สึกอ่อนเพลียนะ ก็คือขั้นตอนแรกก็คือต้อง ต่อสายน้ำเกลือก่อนนะคะ โดยพยาบาลเนี่ย ก็ช่วยใช่ไหมคะ ก็คือขั้นตอนก็คือ เขาก็เตรียมเข็มนะคะ ที่ต่อกับสายน้ำเกลือนะ ตอนแรกเขาก็จะฉีดเข้าไปนะคะ ฉีดใช้เข็มฉีดยานะคะ ฉีดเข้าไปบริเวณหลังมือนะคะ เพราะว่ามันก็จะเห็นแบบเส้นเลือดนะคะ อยู่ที่บริเวณหลังมือใช่ไหมคะ ก็ฉีดเข้าไปนะคะ แล้วก็ต่อกับสายน้ำเกลือนะคะ สายน้ำเกลือก็จะเป็นท่อเล็กๆ นะคะ ยาวๆ นะคะ ก็ยาวห้อยไปจนถึงต่อไปกับถุงน้ำเกลือนะคะ แล้วก็ พยาบาลเขาก็ใช้ เหมือนกับเป็นสก๊อตช์เทปนะคะ เป็นสก๊อตช์เทปแล้วก็มาปิดไว้นะคะ ปิดเพื่อให้เข็มนะคะ มันอยู่กับที่นะ ให้มันอยู่นิ่งๆ นะคะ เข็มมันจะได้ไม่หลุดนะคะ เวลาขยับโดนนิดๆ หน่อยๆ เนี่ย มันจะได้ไม่หลุดออกมาง่ายนะคะ พยาบาลก็ใช้ มันเป็นสติกเกอร์หรือเป็น เขาเรียกว่า สก๊อตช์เทปนะคะ แปะทับไว้นะคะ ก็ให้น้ำเกลือนะคะ ซึ่งถ้าเราไปที่โรงพยาบาล เราก็จะพบเห็นเป็นเรื่องปกติใช่ไหมคะ ที่คนถูกให้น้ำเกลือนะคะ หรือว่าในน้ำนั้นเนี่ย อาจจะเป็นแบบ มีการฉีดยานะ แล้วก็ใส่สาร ใส่อะไรพวกยาแก้ปวดพวกอะไรนะคะ เพื่อทำให้ร่างกายของเราเนี่ย ไม่เจ็บปวดมากเกินไปนะ ซึ่งใช้ในการรักษาพยาบาลนะคะ แต่โดยทั่วๆ ไป เราก็เห็นเป็นถุงน้ำเกลือนะคะ ก็เป็นการรักษาเบื้องต้นนะคะ เพื่อให้ร่างกายเราไม่อ่อนเพลียนะ ร่างกายเราจะได้มีสติสู้ไหวอยู่นะคะ

ภาพที่สิบสองค่ะ ภาพที่สิบสองนะคะ ก็หลังจากที่พยาบาลเป็นไงคะ ต่อสายน้ำเกลือให้เรียบร้อยแล้วนะคะ พยาบาลก็ปล่อยให้คนไข้เนี่ย เขาพักผ่อนก่อนนะแป๊บหนึ่งนะ ก่อนที่หมออะไรจะมาดูอาการต่อไปนะคะ ก็ในภาพเราก็จะเห็นนะคะ อยู่ในห้องคนไข้แล้วนะคะ ในภาพก็จะเห็น เห็นมีถุงน้ำเกลือใช่ไหมคะ ถุงน้ำเกลือก็ ลักษณะเป็นถุงพลาสติกนะ ข้างในก็จะเป็นน้ำใสๆ นะคะ เป็นน้ำเกลือแร่ น้ำอะไรยังงี้นะคะ ที่ร่างกายต้องการนะ แขวนอยู่นะคะ บริเวณเสาเป็นเสาที่สามารถลากไปไหนมาไหนได้นะคะ และสายน้ำเกลือนะคะ ก็ต่อมานะคะ ต่อมาที่บริเวณหลังมือนะคะ ของคนไข้ใช่ไหมคะ แล้วคนไข้คนนี้ก็ยังนอนอยู่บนเตียงนะคะ ด้วยสภาพที่แบบอิดโรยนะ เพราะว่าเหมือนกับว่าเหนื่อยอ่อนเพลียนะ ดังนั้นเขาก็เลยต้องให้น้ำเกลือนะคะ เพื่อให้ร่างกายสภาพฟื้นขึ้นมานะคะ ก็ในภาพเราก็จะเห็นมีจอ เหมือนจอคอมพิวเตอร์นะคะ เป็นจอที่แสดงผลนะคะ เช่นอาจจะวัดอัตราหัวใจอะไรยังงี้ก็ได้นะคะ หรืออัตราการทำงานของร่างกายนะคะ ว่ามันเป็นยังไงปกติดีไหม ไรยังงี้นะคะ ก็อันนี้ก็ต้องหมอกับพยาบาลก็เป็นคนดูนะคะ เพราะเราอาจจะดูไม่ออกนะ ในภาพก็จะเป็นคลื่นนะคะ ขึ้นๆ ลงๆ นะแหลมไปแหลมมานะ เป็นคลื่นๆ นะคะ ก็ในภาพนะคะ อย่างที่เห็นผู้ชายคนนี้กำลังห้อยสายน้ำเกลืออยู่นะคะ โดยมีถุงน้ำเกลือนะคะ อยู่ด้านบนนะ แล้วก็นอนรอคุณหมออยู่

ภาพที่สิบสามค่ะ หลังจากที่ร่างกายโอเคแล้วนะ เหมือนกับว่าร่างฟื้นขึ้นมาแล้วนะคะ เราก็จะเห็นนะคะ ว่ายังนอนอยู่ที่เดิมนะ แต่ว่าตอนนี้เขาเปลี่ยนเสื้อผ้าแล้วนะ เปลี่ยนเป็น เหมือนกับชุดคนไข้อะนะคะ ก็ถอดชุดส่วนตัวนะคะ ที่เขาใส่เอามาออกนะคะ เขาก็เปลี่ยนเป็นชุดคนไข้ให้นะคะ เพื่อเวลาที่ทำงานนะคะ ที่หมอกับพยาบาลทำงานเนี่ย จะได้สะดวกใช่ไหมคะ จะได้ เขาเรียกว่าอะไร จะได้ดูแลได้สะดวกนะคะ ในภาพเราก็เห็นนะคะ คนนี้ก็คืออุบัติเหตุค่อนข้างใหญ่เลย ก็คือว่ารถมอเตอร์ไซค์นะคะ ลื่นนะคะ บนถนนนะ ทำให้ขาเขาหักนะคะ ในภาพเราก็จะเห็นมีหมอหนึ่งคนนะคะ แล้วก็มีพยาบาลหนึ่งคนนะ พยาบาลก็จะแบบว่าคอยช่วยถือถาดนะคะ อยู่ด้านริมสุดนะคะ ก็เป็นผู้หญิงนะ แล้วก็หมอก็จะเป็นผู้ชายนะคะ ที่เราเห็นนะ ยืนอยู่ด้านหลัง ด้านข้างนะ ด้านข้างลำตัวของคนไข้นะคะ แล้วก็ด้านบน ด้านบนเนี่ย บนเพดานเนี่ย เราก็จะเห็นมีไฟนะ เป็นไฟแบบสว่างมากเลยนะ เพราะว่าหมอแบบต้องการใช้ไฟดูให้เห็นชัดเจนนะ ก็จะมีไฟที่ส่องออกนะคะ แล้วก็ในภาพก็ ก็เหมือนเดิมนะคะ ก็ผู้ชายคนนี้ ก็ยังต้องถูกให้น้ำเกลืออยู่ใช่ไหมคะ ถุงน้ำเกลือก็ยังแขวนอยู่ที่เดิมนะ แล้วก็ด้านหลัง ด้านข้าง ด้านหลังนะ ก็จะเห็นเป็นจอคอมพิวเตอร์นะ ที่บอก เขาเรียกว่าอะไร เกี่ยวกับอัตรา อาจจะเป็นอัตราการเต้นของหัวใจ อัตราการทำงานของร่างกายว่า เป็นยังไง อยู่ในสภาพคงที่ไหมนะคะ ในภาพเราก็จะเห็นคุณหมอกำลังยังไงคะ ผ่าตัดขานะ กำลังผ่าตัดที่บริเวณขาของคนไข้อยู่นะคะ ก็แสดงว่ามีปัญหานะ กระดูกอาจจะเป็นกระดูกหักหรืออะไรยังงี้นะคะ ทำให้เดินไม่ได้นะ ต้องได้รับการผ่าตัดโดยเร่งด่วนนะคะ หมอกับพยาบาลเนี่ย ก็จะใส่ผ้าปิดปากด้วยนะคะ แล้วก็แต่งตัวแบบมิดชิดนะ เพื่อไม่ให้มีเชื้อแบคทีเรีย หรือว่าไม่ให้มี อ่า เขาเรียกว่าอะไร ที่มาจากร่างกายเนี่ย มันหล่นไปนะคะ เขาก็ต้องเก็บร่างกายนะคะ แต่งตัวให้มิดชิดนะคะ ไม่ให้มีแบคทีเรียอะไรไปติดเชื้อนะคะ กับผู้ป่วยได้นะคะ หรือคนไข้ได้ ก็หมอก็กำลังใช้มีดอยู่นะ เป็น เหมือนคล้ายๆ มีด คล้ายๆ อะไรยังงี้นะคะ [เขา]กำลังผ่าตัดอยู่นะคะ ที่บริเวณขาข้างขวาของคนไข้ ส่วนตอนนี้คนไข้ก็น่าจะไม่รู้สึกตัวนะ น่าจะหลับไปแล้วนะ อาจจะเพราะว่ามียาสลบ หรือว่าอะไรก็ว่าไปนะคะ ก็คือเขาไม่รู้สึกตัว เขาก็นอนอยู่นะคะ ไม่รู้เรื่องนะ แล้วก็หมอก็ผ่าตัดไป

ภาพที่สิบสี่ค่ะ ภาพนี้นะคะ ก็หลังจากผ่าตัดเสร็จแล้วเป็นยังไงคะ ก็เรียบร้อยนะคะ ก็ต้องถึงในขั้นตอนของการพักฟื้นใช่ไหมคะ ก็ยังอยู่ที่ห้องที่โรงพยาบาลเหมือนเดิมนะ ก็สังเกตว่าตอนนี้เขาก็น่าจะดีขึ้นเล็กน้อยนะ ก็คือรู้สึกดีขึ้นเล็กน้อย ก็คือ หน้าตาเริ่มยิ้มบ้างแล้วนะคะ ถึงแม้ว่าจะนอนอยู่บนเตียงผู้ป่วยนะ สังเกตเตียงผู้ป่วย มันก็จะยกขึ้นยกลงได้ใช่ไหมคะ ปรับให้เป็นนอนก็ได้ หรือปรับให้นั่งก็ได้ ตอนนี้เขาก็ปรับเตียงผู้ป่วยนี้ให้เป็นลักษณะแนวแบบนั่งนะคะ ลักษณะแนวที่แบบว่าให้นั่งได้นะ แล้วก็ในภาพเราก็จะเห็นแบบว่า พ่อแม่เขานะ ก็มาเยี่ยมนะคะ มาเยี่ยมนะ พ่อกับแม่ก็มีอายุแล้วใช่ไหมคะ ก็มาเยี่ยมอยู่ที่โรงพยาบาลนะ ก็เห็นคุณพ่อเห็นไหมคะ ใส่แว่นนะคะ ก็ค่อนข้างมีอายุแล้วนะ มีผมแบบผม เขาเรียกว่าอะไร ผมขาวแล้วแม่ก็เหมือนกันนะ ก็ผมขาวแล้วนะ หุ่นค่อนข้างอวบๆ หน่อยนะ ใส่เสื้อสีเหลืองมาแล้วก็มัดผมนะคะ หน้าพ่อกับแม่อาจจะโกรธนิดหน่อย ทำไมขับรถประมาทนะคะ ไม่ค่อยยิ้มเลย แต่ลูกก็คือยิ้มแย้มแจ่มใสแล้วใช่ไหมคะ โอเคแล้วนะ ในภาพเราก็จะเห็นว่า ขาของเขาข้างที่เขาถูกผ่าตัดออก ถูกผ่าตัดไปเนี่ย ก็จะมี เขาเรียกมีผ้าพันแผลอยู่นะ ก็คือผ้าพันไปรอบๆ แผลนะคะ ที่ถูกผ่าตัดไปนะคะ แล้วก็จะมีสายห้อยเห็นไหมคะ สายห้อยเป็นการ เขาเรียกว่าอะไรอะ เพื่อทำให้ขาของเขาเนี่ย อยู่กับที่ ไม่ให้ขาของเขาขยับมากนะ เขาก็เลยห้อยเอาไว้ให้มันอยู่กับที่ เพื่อให้เหมือนกับว่าทำให้แผลมันสมานกันเร็วขึ้น ไรยังงี้นะคะ ก็แล้วภายในนั้นเนี่ย ก็จะมี แบบว่า มีผ้าพันแผล มีอะไรพันอยู่ด้วย รักษาอยู่ด้วยนะ แล้วก็มีสายคล้องนะคะ คล้องขาของเขาห้อยเอาไว้เพื่อให้ขาของเขาเนี่ย อยู่กับที่นะ ไม่กระดุกกระดิกมากนะคะ ไม่งั้นก็จะทำให้แผลอาจจะฉีกนะคะ หรือว่าแผลอาจจะไม่สมานกันก็ได้นะคะ

ภาพที่สิบห้าค่ะ ภาพที่สิบห้านะคะ ก็เขาก็พักได้ประมาณหนึ่งแล้วใช่ไหมคะ ก็น่าจะเริ่มออกจากโรงพยาบาลได้แล้วนะคะ ในภาพเราก็เห็น เขาก็คือเปลี่ยนเสื้อผ้าเป็นชุดเดิมใช่ไหม ชุดเดิมที่เขามาตอนที่เขาเกิดอุบัติเหตุนะ เขาก็ใส่ชุดเดิมกลับนะคะ คือเสื้อสีชมพูแล้วกางเกงขายาวนะคะ สีขาวนะ แต่ว่าที่เปลี่ยนไปก็คือ ขาของเขาใช่ไหมคะ ขาของเขาก็คือเกิดอุบัติเหตุนะ ถูกผ่าตัดใช่ไหม แล้วก็พัน ยังพันผ้าพันแผลไว้อยู่นะ แล้วตอนนี้เขาก็เดินเป็นปกติไม่ได้ถูกต้องไหมคะ เขาก็เลยต้องใช้ไม้ค้ำยันนะคะ เป็นไม้ค้ำยันสองข้างเลยนะ เขาก็เอาสายค้ำยันไว้นะคะ ก็ลักษณะของไม้เนี่ย ก็จะเป็นเหมือนกับไม้เท้า ไม้ช่วยเดิน ไม้ค้ำยันนะคะ เวลาใช้ก็คือ เอาหนีบไว้ใช่ไหม ที่รักแร้ของตัวเองนะคะ ทั้งสองข้างเพื่อใช้ร่างกายของเราเนี่ย เป็นตัวยันนะคะ เพื่อให้เรามีแรงที่จะเดินต่อไป ก็เหมือนกับว่า เป็นตัวช่วยพะยุงเดินนั้นเอง เพราะว่าขาของเขาเนี่ย คือเดินเป็นปกติไม่ได้นะ เขาต้องรักษานะ ดังนั้นเวลาเดินอะไรเขาก็ต้องค่อยๆ เดินนะคะ โดยที่ข้างๆ ของเขาก็จะมีพ่อกับแม่ยืนอยู่ด้านข้างนะคะ คอยช่วยประคอง คอยช่วยดูอยู่ ก็คือว่าดูแบบ เออ เดินได้ไหม โอเคไหม ใช้ไม้ค้ำยันได้หรือเปล่า เพราะว่าคนไม่เคยเดินอาจจะ แบบ เดินขลุกขลักนิดหน่อยใช่ไหม อาจจะเดิน แบบ ไม่ค่อยสะดวก ก็ต้องดู คอยดู คอยช่วยประคองนะคะ

ภาพที่สิบหกค่ะ ภาพนี้นะคะ หลังจากที่เขาไปรักษาตัวในโรงพยาบาลอะไรมาเรียบร้อยแล้วใช่ไหมคะ แล้วเขาก็กลับบ้านมานะคะ ก็ทางโรงพยาบาลนะ ก็ส่งค่าใช้จ่ายมาให้นะคะ มาให้ดูว่า มีค่าใช้จ่ายอะไรบ้างนะคะ ซึ่งของเขานี้ก็ค่าใช้จ่ายน่าจะเยอะนะ เพราะว่ามีทั้งนอนที่โรงพยาบาลด้วยใช่ไหมคะ มีค่ายา ค่าหมอ ค่าอะไรนะคะ หลายอย่าง และโดยเฉพาะถ้าเกิดว่าเข้าโรงพยาบาลเอกชนเนี่ย ราคาก็จะแพงมากขึ้นไปอีกนะคะ ส่วนใหญ่ราคาที่มันจะแพงก็คือ เช่น ราคาห้องนะคะ เช่นถ้าเกิดเราอยู่ห้องเดี่ยวยังเงี้ย มันก็จะแพงขึ้นมาอีก แต่ว่าถ้าเราอยู่โรงพยาบาลรัฐบาลที่เป็นห้องรวม หรืออะไรยังงี้นะคะ ราคามันก็จะถูกมาหน่อยนะคะ ก็ดังนั้นเนี่ย ถ้าความแตกต่างก็คือ ถ้าคุณมีประกันสุขภาพนะคะ ถ้าคุณได้ซื้อประกันสุขภาพไว้นะคะ ที่จ่ายแบบราคาหลายหมื่นบาทต่อปีนะคะ ประกันแบบลักษณะแบบนี้ ก็อาจจะครอบคลุมใช่ไหมคะ ก็คือว่าคุณอาจจะไม่ต้องจ่ายอะไรเลย หรือว่าอาจจะจ่ายส่วนต่างนิดหน่อยนะคะ แต่ก็ข้อเสียก็คือว่า สำหรับคนที่ไม่มีประกันเป็นยังไงคะ คนที่ไม่มีประกันก็คือข้อเสียก็คือ เวลาจ่ายก็ต้องจ่ายเองเต็มหนึ่งร้อยเปอร์เซ็นต์ใช่ไหมคะ ไม่มีใครมาช่วยจ่ายให้นะคะ แล้วก็ข้อดีก็คือประหยัดเงิน คือไม่ต้องจ่ายเงินรายปีใช่ไหม แต่ข้อเสียของคนที่ไม่มีประกัน ก็คือ ต้องจ่ายเองทั้งหมด ถ้าเกิดว่าเวลาเกิดอุบัติเหตุใหญ่ใช่ไหมคะ ส่วนตอนนี้ก็ที่เมืองไทยก็จะมี แบบ เหมือนประกันสุขภาพนะ เป็นหลักประกันสุขภาพ แล้วก็มีทั้งประกันสังคมด้วยนะ ถ้าเกิดว่าคนที่ทำงาน มีงานทำแล้วนะคะ ก็จะมีประกันสังคมด้วย ซึ่งพวกแบบนั้นเนี่ย ก็สามารถเอามาลดหย่อนได้นะคะ แต่ยังไงก็ตามแล้วเนี่ย คุณก็ต้องยังคงเสียเงินด้วยเหมือนกันนะ ก็คือไม่ได้แบบว่า เป็นการรักษาฟรีนะคะ ดังนั้นเนี่ย ถ้าเพื่อความปลอดภัยใช่ไหมคะ ก็ควรจะซื้อประกันสุขภาพไว้ที่มันครอบคลุมใช่ไหมคะ ซึ่งเวลาเกิดอุบัติเหตุอะไรขึ้นมาแล้วเนี่ย เราจะได้ไม่ต้องเสียเงินเยอะนะคะ ไม่ต้องจ่ายเงินเยอะ

ค่ะ สำหรับเรื่องอุบัติเหตุเรื่องนี้นะคะ ก็อธิบายจบลงเรียบร้อยแล้วนะคะ เอาไว้เจอกันใหม่โอกาสหน้านะคะ สำหรับภาพนี้ต้องสวัสดีก่อนค่ะ